A vad védelméről, a vadgazdálkodásról, valamint a vadászatról szóló 1996. évi LV. törvény módosítása következtében szükségessé vált a végrehajtására kiadott 79/2004. (V. 4.) FVM rendelet felülvizsgálata is, tekintettel arra, hogy a törvény új rendelkezései az érintettek részére – többek között – a vadászterület kialakításával, a vadászati jog hasznosításával, a tulajdonosi közösségi gyűlés megtartásával, a közös képviselő megválasztásával kapcsolatban az eddigiektől eltérő eljárásrendet vezettek be. Ezen új szabályoknak a jogalkalmazók által történő könnyebb végrehajtása és a jogbiztonság érdekében a 79/2004. (V. 4.) FVM rendeletet is a megváltozott törvényi szabályrendszerhez szükséges igazítani.